Ján II. (Francúzsko)

Ján II. zvaný Dobrý (* 26. apríl 1319, Le Mans, Francúzsko – † 8. apríl 1364, Londýn) bol normandský vojvoda (13321350) a v rokoch 13501364 kráľ Francúzska ako druhý z vedľajšej vetvy kapetovcov – z rodu Valois.

Životopis 
Narodil sa ako najstarší syn grófa Filipa z Valois, neskoršieho kráľa Filipa VI. a Jany Burgundskej. Postupne sa stal grófom z Anjou, Maine a vojvodom normandským (1332) a vojvodom akvitánskym (1345) –po tom čo jeho otec Filip VI. rozhodol o konfiškácii akvitánskeho vojvodstva anglickému kráľovi Eduardovi III. Taktiež grófom z Poitiers (1344). Sobášom sa stal grófom z Auvergne a Boulogne a spravoval aj Burgundské vojvodstvo v mene svojho nevlastného syna Filipa (syn Jany I. z Auvergne, vdovy po Filipovi, synovi burgundského vojvodu Oda IV.) 

V bitke pri Poitiers roku 1356 ho zajali a voľne väznili v Londýne, do vlasti sa vrátil v októbri 1360, po zaplatení prvej splátky výkupného.

Sobáše a deti 
28. júla 1332 sa v Melune oženil s Jitkou Luxemburskou (* 1315 – † 1349), dcérou českého kráľa Jána Luxemburského a Elišky Přemyslovny. Počas dvanástich rokov Jitka porodila jedenásť detí, z ktorých sa sedem dožilo dospelosti:
  Blanche (*/† 1336)
 Karol V. (21. január 1338 – † 16. september 1380) ∞ 1350 princezná Jana Bourbonská (1338) (* 1338 – † 1378)
 Catherine (*/† 1338)
 Ľudovít  (* 23. júl 1339 – † 20. september 1384), vojvoda z Anjou, titulárny neapolský kráľ ∞ 1360 vojvodkyňa Mária de Blois-Châtillon (* 1345 – † 1404)
 Ján (* 30. november 1340 – † 15. marec 1416), vojvoda z Berry a Auvergne ∞
 1/ 1360 Jana z Armagnacu (* 1346 – † 1387)
 2/ 1389 Mária z Auvergne (* 1370 – † 1434)
 Filip Smelý (* 15. január 1342 – † 27. apríl 1404), burgundský vojvoda ∞ 1369 grófka Margaréta III. Flámska (* 1350 – † 1405)
 Jana (* 24. jún 1343 – † 3. november 1373) ∞ 1352 navarrský kráľ Karol II. (* 1332 – † 1387)
 Mária (* 18. september 1344 – † 15. október 1404) ∞ 1364 vojvoda z Baru Róbert I. (* 1344 – 1411)
 Agnes (* 1345 – † 1349)
 Marguerite (* 1347 – † 1352)
 Izabela (* 1. október 1348 – † 11. september 1372) ∞ 1360 gróf Gian Galeazzo Visconti (* 1351 – † 1402)

9. februára 1350 sa oženil s Janou I. z Auvergne (* 1326 - † 1360), dcérou Viliama XII., grófa z Auvergne a Boulogne. Mali tri deti, ktoré zomreli krátko po narodení:
 Blanche (*/† 1350)
 Catherine (*/† 1352)
 syn (*/† 1354)

Genealógia

Literatúra

Referencie

Iné projekty

Externé odkazy 
 Rod Valois
 genealogie-mittelalter.de
 Modliaci sa Filip VI., Ján II. a Jana Burgundská (sochy z kláštora Jumiéges)

Zdroj 

Narodenia v 1319
Úmrtia 8. apríla
Úmrtia v 1364
Králi Francúzska
Valoisovci